**"מוכן להיות נציג/ת דור העתיד של מדינת ישראל ולייצג את הדור הצעיר של ישראל באו"ם?"**

**משרד החוץ של מדינת ישראל וארגון מודל האו"ם בישראל (IMUNA), בשיתוף עם רשות הצעירים במשרד לשוויון חברתי ומפעל הפיס, מציעים לכם הזדמנות ייחודית להיות "נציג/ת דור העתיד" של ישראל למשך תקופה של שנתיים (2022-2024).**

**התפקיד כולל הכשרה מקיפה ממשרד החוץ של מדינת ישראל, IMUNA ורשות הצעירים, ומחייב השתתפות פעילה, הפקת פרויקטים חברתיים והיכרות עמוקה עם האתגרים העומדים בפני האוכלוסיות הצעירות של מדינת ישראל ושל העולם.**

**"נציגי דור העתיד" ייצגו את ישראל בפורום הצעירים של האו"ם במסגרת העצרת הכללית באו"ם תחת המועצה הכלכלית-חברתית של האו"ם (ECOSOC). הנציגים הישראלי ישתתף בתכנית UNYD הפועלת מטעם האו"ם תחת של UNDESA. תכנית זו מחברת בין כ-60 נציגים צעירים מכל העולם בטווח גילאים של 18-27, כאשר מטרת התוכנית היא לקדם מעורבות של צעירים מרחבי העולם בהחלטות האו"ם ולספק פלטפורמה להשמעת האג'נדה של דור העתיד.**

**הנציג שייבחר ישולב במשך תקופה של כחודש וחצי במסגרת עבודת הצוות לזכויות אדם במשלחת הישראלית לאו"ם בניו-יורק, ותפקידו יכלול: השתתפות בדיונים ונשיאת נאומים בנושאים חברתיים והומניטריים כמו גם בנושאי זכויות אדם, השתתפות והפקת אירועים והשתלבות בעבודה היום-יומית של משלחת ישראל לאו"ם.**

**במהלך הפעילות בארץ, נציגי דור העתיד יידרשו לסייע בהפקת פעילויות לקידום אג'נדות צעירות, זאת במסגרת הפעילות השוטפת של הגופים המובילים והמנהלים של התוכנית.**

**בנוסף, הנציגים יחלקו את הידע שצברו באו"ם עם קהלים רלוונטיים בארץ, תוך שיתוף פעולה עם ארגון מודל האו"ם בישראל (IMUNA), משרד החוץ של מדינת ישראל, רשות הצעירים ומפעל הפיס.**

דרישות התפקיד:

* מוטיבציה ומחויבות גבוהה לתפקיד.
* סטודנטים במהלך לימודיהם או בעלי תואר.
* עברית ואנגלית ברמה גבוהה מאוד (קריאה, כתיבה ודיבור). (שפה נוספת - יתרון)
* רקע בעשייה חברתית בכל תחום שהוא (חובה).
* יחסי אנוש מצוינים.
* יכולת התנסחות ועמידה מול קהל.

היקף התפקיד: למשך שנתיים (2022-2024)

פרטים להגשת קורות חיים:

* בקורות חיים **חובה** לכלול:
אורך: שלא יעלה על 2 עמודים
	+ שם מלא של המועמד/ת בעברית ובאנגלית
	+ מספר ת.ז. של המועמד/ת
	+ כתובת דוא"ל פעיל של המועמד/ת
	+ מספר נייד (ישראלי) של המועמד/ת
	+ תאריך לידה (DD/MM/YYYY) של המועמד/ת
	+ כלל האזרחויות בהם מחזיק המועמד/ת
	+ כלל השפות שידוע למועמד/ת ורמתן
	+ ניסיון כללי ופרטים רלוונטיים לתפקיד
	+ אין צורך להוסיף תמונה
* מכתב נלווה
אורך:  לא יותר מאשר דף אחד
שפה: אנגלית
גודל גופן: 11
סגנון גופן: אריאל
שוליים: רגיל

**נדרש** לכלול:

* + מהי המוטיבציה של המועמד/ת להגיש מועמדות להיות הנציג/ה של "דור העתיד"
	+ מדוע את/ה מתאים/ה לתפקיד,
	+ מה את/ה יכול/ה להביא לתפקיד,
	+ מה מבדיל אותך ממועמדים אחרים,
	+ פרויקט/תכנית דגל שאת/ה רוצה להפיק ולקיים במהלך תפקידך כנציג/ה של צעירי ישראל
	+ היבט ספציפי אותו המועמד/ת מתכוון/ת למלא במידה וייבחר/תיבחר.
* מכתב המלצה (אחד):
אורך:  לא יותר מ-1 עמוד
	+ עדכני
	+ כלול פרטי יצירת קשר להפניה (דוא"ל ומספר טלפון)

**ניתן להגיש מועמדות עד לתאריך 29/05/2022 על ידי שליחת קורות חיים, מכתב נלווה באנגלית, ומכתב המלצה אחד לכתובת****ydp@imuna.org.il****.**

הערות:

* התפקיד אינו רלוונטי לבעלי אזרחות אמריקאית.
* רקע במודל האו"ם אינו מהווה תנאי להגשת מועמדות.
* במהלך תקופת הפעילות בארץ, תינתן לסטודנטים מלגה מטעם מפעל הפיס.
* במהלך פעילותו/ה בארץ, הנציג/ה הנבחר/ת יידרש לזמינות לסך שעות שבועיות לאורך כל תקופת התפקיד, בהיקף שיקבע בהמשך.